瑜伽師地論釋一卷

最勝子等諸菩薩造

三藏法師玄□奉　詔譯

本地分中五識相應地之一

敬禮天人大覺尊　　福德智慧皆圓滿

無上文義眞妙法　　正知受學聖賢衆

稽首無勝大慈氏　　普爲利樂諸有情

廣採衆經眞要義　　略說五分瑜伽者

歸命法流妙定力　　發起無著功德名

能於聖者無勝海　　引出最極法甘露

飡受美音自滿足　　復爲饒益諸世間

等注無窮字花雨　　榮潤牟尼如意樹

此論殊勝若蓮花　　猶妙寶藏如大海

具顯諸乘廣大義　　善釋其文無有遺

於此瑜伽大論中　　我今隨力釋少分

爲令正法常無盡　　利益安樂諸含識

今說此論□所爲云何□謂有二緣故說此論□一

爲如來無上法敎久住世故□二爲平等利益

安樂諸有情故□復有二緣故說此論□一爲如

來甘露聖敎已隱沒者□憶念採集重開顯故□

未隱沒者□問答決擇倍興盛故□二爲一切有

情界中有種姓者□各依自乘修出世善□得三

乘果□出生死故□無種姓者□依人天乘□修世間

善□得人天果□脫惡趣故□復有二緣故說此論□

一者或有於多說空不了義經□如言計著撥

無□一切僧背有敎□爲令隨悟諸法有相□解經

密意捨無見故□二者復有於多說有不了義

經□如言計著執有□一切厭怖空敎□爲令隨悟

諸法無相□解經密意捨有見故□復有二緣故

說此論□一爲成就菩薩種姓補特伽羅□唯依

大敎□遍於諸乘文義行果□生巧便智□斷一切

障□修一切善□證佛菩提□窮未來際□自他利樂

無休廢故□二爲成就二乘種姓□及無種性補

特伽羅□亦依大敎□各於自乘文義行果□生巧

便智□斷煩惱障□伏諸蓋纏□修自分善□得自乘

果□出離三界諸惡趣故□復有二緣故說此論□

一者或有宿習□無知猶豫顚倒□執著外道小

乘邪敎□故於大乘不能信解□爲善分別大乘

法相□令其信解了達□決定離顚倒故□二者復

有聞諸契經種種意趣甚深難解□其心迷亂

誹毁不信□爲善開示令生信解饒益彼故□復

有二緣故說此論□一爲攝益樂略言論勤修

行者□採集衆經廣要法義□略分別故□二爲攝

益樂廣言論勤說法者□於一一法□開示無邊

差別義故□復有二緣故說此此論□一爲開顯諸

法實相□問答決擇立正論故□二爲滅除一切

妄執□問答決擇破邪論故□復有二緣故說此

論□一爲顯了遍計所執情有理無□依他起性

圓成實性理有情無□令捨增益損減執故□二

爲顯了世間道理□證得勝義法門差別□令修

二諦無倒解故□復有二緣故說此論□一爲開

闡隨轉眞實二種理門□令知二藏三藏法敎

不相違故□二爲聞闡因緣唯識無相眞如四

種理門□令修觀行有差別故□復有二緣故說

此論□一爲示現境界差別□令知諸法自性相

狀位差別故□二爲示現修行差別令知三乘

方便根本果差別故□如是等類所爲諸緣□處

處經論種種異說□當知皆是此論所爲

今說此論所因云何□謂諸有情無始時來□於

一切法處中實相□無知疑惑顚倒僻執□起諸

煩惱□發有漏業□輪□五趣□受三大苦□如來出

世□隨其所宜□方便爲說種種妙法處中實相□

令諸有情知一切法□如是如是空故非有□如

是如是有故非空□了達諸法非空非有□遠離

疑惑顚倒僻執□隨其種姓□起處中行□漸次修

滿□隨其所應□永滅諸障□得三菩提□證寂滅

樂□佛涅槃後□魔事紛起□部執競興□多著有

見□龍猛菩薩證極喜地□採集大乘無相空敎□

造中論等□究暢眞要□除彼有見□聖提婆等諸

大論師□造百論等□弘闡大義□由是衆生□復著

空見□無著菩薩位登初地□證法光定□得大神

通□事大慈尊□請說此論□理無不窮□事無不

盡□文無不釋□義無不詮□疑無不遣□執無不

破□行無不修□果無不證□正爲菩薩□令於諸乘

境行果等□皆得善巧□勤修大行□證大菩提□廣

爲有情□常無倒說□兼爲餘乘□令依自法□修自

分行□得自果證□如是略說此論所因

今說瑜伽師地論者□名義云何□謂一切乘境

行果等所有諸法□皆名瑜伽□一切□有方便

善巧相應義故□境瑜伽者□謂一切境□無顚

倒性□不相違性□能隨順性□趣究竟性□與正理

敎□行果相應故□名瑜伽□此境瑜伽□雖通一

切□然諸經論□就相隨機□種種異說□或說諸

法四種道理□名爲瑜伽□觀待作用□法爾證成□

總攝一切正道理故□或說二十四不相應行

中□一名瑜伽□因果相稱無乖違故□此二□如

決擇分等處處廣說□或說雜染淸淨無性□名

爲瑜伽□除違契順最爲勝故□如大梵問契經

等說□諸瑜伽師□觀無少法可令其生及可令

滅□亦無少法欲令證得及欲現觀□謂於一切

雜染無性瑜伽中行□觀無少法可令其生及

可令滅□及於一切淸淨無性瑜伽中行□觀無

少法欲令證得及欲現觀□或說究竟淸淨眞

如名爲瑜伽□理中最極一切功德共相應故□

如入楞伽契經中說□若觀眞義□除去分別□遠

離瑕穢□無有能取□亦無所取□無解無縛□爾時

在定□當見瑜伽不應疑慮大義經中□說從一

法增至百法□皆名瑜伽□法門雖別義無違故□

廣義經中□說蘊界處緣起諦等□皆名瑜伽□攝

一切境順機宜故□於如是等諸經論中□說一

切境□皆名瑜伽□總具四性順四法故□行瑜伽

者□謂一切行□更相順故□稱正理故□順正敎

故□趣正果故□說名瑜伽□此行瑜伽□雖通諸

行□然諸經論□就相隨機□種種異說□如辯瑜

伽師地經中□正修諸行□說名瑜伽□總攝一切

相應行故□月燈經中□修三十七菩提分法□說

名瑜伽□此於一切順果行中□最爲勝故□於大

分別六處經中□辨奢摩他毘&C3-4533;舍那平等運

道□說名瑜伽□如是止觀衆行主故□海慧經

中修三摩地□說名瑜伽□住心發行此最强故□

顯揚論等□信欲方便精進四法□說名瑜伽□作

意或智說名方便此四通生一切行故□聞所

成地□別辨九道□說名瑜伽□會理除惑□位別勝

故□謂世出世□加行無間解脫勝進軟中上道□

修所成地□總辨修習諸對治道□說名踰伽□爲

樂略者□總說修故□有處說緣諸地所攝無顚

倒智□名爲瑜伽□緣諸地法無顚倒智行中勝

故□有處復說方便善巧或唯方便□名爲瑜伽□

作意與智發行勝故□或就最初發悟勝故□功

德實性契經中□說諸緣起觀□名爲瑜伽□緣起

觀智於出生死最爲要故□正行經中□說正見

等八支聖道□名爲瑜伽□趣涅槃城此爲勝故□

毘奈耶經□說修戒等□名曰瑜伽□戒定慧學因

中勝故□大義經中□說修一切世出世行分位

差別□皆名偸伽□正行階位相符順故□如是皆

說共聲聞行□名爲瑜伽□通證三乘行中勝故□

慧到彼岸契經中□說觀空作意□名爲瑜伽發

起大行□此最勝故□如彼經言菩薩所有大瑜

伽者□謂空作意□菩薩由此空作意故□不墮聲

聞及獨覺地□乃至能淨諸佛土等□卽彼經中□

復說般若波羅蜜多□名勝偸伽□導大乘行□此

殊勝故□如彼經言菩薩所有諸瑜伽中□慧度

瑜伽□最上最勝□廣說乃至□是無等等□何以

故□如是般若波羅蜜多□是爲無上□瑜伽法故□

餘處說此慧度所攝□無分別定□名爲瑜伽□能

發一切勝功德故□餘處復說菩薩所有殊勝

慧悲平等雙轉□名爲瑜伽□能證無住大涅槃

故□如是等說□諸不共行□名爲瑜伽□能證無上

佛菩提故□於如是等諸經論中□說一切行□皆

名瑜伽□具上所說四種義故□果瑜伽者□謂一

切果□更相順故□合正理故□順正敎故□稱正因

故□說名瑜伽□此果瑜伽□雖通諸果□然諸經

論□就相隨機□種種異說□分別義經□說力無畏

不共佛法□名曰瑜伽□能伏諸魔□制諸異論□勝

餘乘故□殊勝經中□說佛所證無住涅槃□名爲

瑜伽□盡未來際□無所住故□大義經中□說如來

地無分別智□及以大悲□名爲瑜伽□自利利他□

常無盡故□辨說瑜伽師地經中□佛地功德□皆

名瑜伽□窮於法界無斷盡故□分別三乘功德

經中□三乘果德□名爲瑜伽□皆與正理等相應

故□讚佛論說三身三德皆是瑜伽□一切果德

不相離故□集義論說□果位所攝□有爲無爲諸

功德聚□皆是瑜伽□等至究竟和合位故□於如

是等諸經論中□一切果德□皆名瑜伽□具上義

故□如是聖敎□亦名瑜伽□稱正理故□順正行

故□引正果故□有義正取三乘觀行□說名瑜伽□

數數進修□合理順行□得勝果故□境果聖敎□瑜

伽境故□瑜伽果故□論瑜伽故□亦名瑜伽□如

是此論瑜伽兩字尙遍擾動□聖言大海□何況

具說□瑜伽師地□恐難受持□故且略說□三乘行

者□由聞思等□次第習行如是瑜伽□隨分滿足□

展轉調化諸有情故□名瑜伽師□或諸如來□證

瑜伽滿□隨其所應□持此瑜伽□調化一切聖弟

子等□令其次第修正行故□名瑜伽師□地謂境

界□所依所行□或所攝義□是瑜伽師□所行境

界故名爲地□如龍馬地□唯此中行□不出外故□

或瑜伽師□依此處所□增長白法□故名爲地□

如稼穡地□或瑜伽師地所攝智□依此現行□依

此增長□故名爲地□如珍寶地□或瑜伽師□行在

此中□受用*白法□故名爲地□如牛王地□或諸

如來名瑜伽師□平等智等行在一切無戱論

界無住涅槃偸伽中故□是彼所攝□故名爲地□

或十七地□攝屬一切瑜伽師故□如國王地□是

故說名瑜伽師地□問答決擇諸法性相□故名

爲論□欲令證得瑜伽師地□而說此論□故以爲

名□如對法論□或復此論□無倒辯說瑜伽師地□

故以爲稱□如十地經□或復此論□依止此地□故

以爲號□如水陸花□由是論名瑜伽師地

今此論體□總有五分□一本地分□略廣分別十

七地義□二攝決擇分□略攝決擇十七地中深

隱要義□三攝釋分□略攝解釋諸經儀則□四攝

異門分□略攝經中所有諸法名義差別□五攝

事分□略攝三藏衆要事義□此論旣有如是五

分□何故但名瑜伽師地□就初立名□故無有失□

又一切法□無不皆是瑜伽師地□以瑜伽師用

一切法爲依緣故□此中存略□且說十七□又十

七地□具攝一切文義略盡□後之四分□皆爲解

釋十七地中諸要文義故□亦不離瑜伽師地□

由是此論□用十七地□以爲宗要□雖復通明諸

乘境等□然說論者□問答決擇諸法性相□意爲

菩薩□令於一切皆得善巧□修成佛果□利樂無

窮□是故此論□屬菩薩藏阿毘達磨□欲令菩薩

得勝智故

論曰云何瑜伽師地□謂十七地□釋曰□初問云

何□瑜伽師地者□總問此論一部宗要□問者□先

聞諸經所說瑜伽師地□其義未了□故爲此問□

謂辨瑜伽師地□經中數說正修瑜伽師地□月

燈經中□亦說修習偸伽師地□如是非一□如前

廣說□或作論者□先總受請□論體五分□盡在心

中□欲爲學徒分別解說□自假興問□爲起說

因□故問云何瑜伽師地□若不爾者□先無略

說□無容問此地云何□又發問者□略有五

種□一不解故問□二疑惑故問□三試驗故問□四

輕觸故問□五爲欲利樂有情故問□今是第五□

專爲利樂諸有情類□造斯論□故謂十七地者□

總集所說瑜伽師地□略有十七□若廣安立□地

位無邊□一一地中□分位差別□義無邊故□如是

一轉□總問總答

論曰□何等十七□南曰

五識相應意　　有尋伺等三

三摩地俱非　　有心無心地

聞思修所立　　如是具三乘

有依及無依　　是名十七地

釋曰□何緣更問何等十七□雖聞總數□未了別

名□故復爲問□南者□先略頌答□略集地

名□施諸學者□名南□五識相應者□謂五

識身相應地□意謂意地□有尋伺等三者□謂有

尋有伺等三地□三摩地俱者□謂三摩地□俱名

三摩多地□非者□謂非三摩地□俱名非三摩

多地□此就一相□旦別地名非盡理說□如是

二名□互寬狹故□三摩地名□通定不定□唯在

有心□三摩多□通有心位□及無心位□唯局在

定□如後廣說□如是具三乘者□謂由如是聞等

地故□或由如是上諸地故□得具三乘□及有餘

依□無餘依地□一一別名□如後廣釋

論曰□一者五識身相應地□二者意地□二者有

尋有伺地□四者無尋唯伺地□五者無尋無伺

地□六者三摩多地□七者非三摩多地□八

者有心地□九者無心地□十者聞所成地□十一

者思所成地□十二者修所成地□十三者聲聞

地□十四者獨覺地□十五者菩薩地□十六者有

餘依地□十七者無餘依地□如是略說十七□名

爲瑜伽師地

釋曰□次廣列名□重答前問□言五識身相應地

者□謂眼等根□是眼等識□不共所依□眼等不爲

餘識依故□又是親依□眼等利鈍□識明昧故□又

同時依□必俱有故□非如意等由是五識用眼

等根□標別其名□猶如麥芽□如鼓聲等□故名

五識□由所依根有形□故□又必不離所依身□

故猶如身受□故名爲身□又復身者□依義體

義如六識身六思身等依五識身□建立此地□

故名相應如律中說□王相應論□賊相應論□謂

依王賊而興言論□此亦如是□雖此地中分別

多法□五識爲主□是故偏說□又五識身相應心

品□總名相應□於此地中□雖明多法□以心心所

勝故別說□又相應者□是攝屬義□謂此地中□說

五識身所攝屬法□卽是自性所依所緣□助伴

作業□故名相應□地如前說□自後諸地識身相

應□隨其所應□亦有通者□略故不說

言意地者□六七八識□同依意根□略去識身相

應三語□故但言意□又實義門□雖有八識□然

隨機門□但有六識□六七八識□同第六攝□就所

依名□故但言意□所依非色□或離於身□猶如心

受□故不言身□相應准前□故略不說□又六七

八□雖皆同有心意識義□心法意處識蘊攝故□

然意義等□故但言意□皆是思量意根攝故□第

八持種□心義偏强□第六普遍了別境界□識義

偏强□是故不說心地識地□身及相應□略故不

說□地義如前

何緣五識合立一地□說在最初□餘識立一□說

在第二□五識同無當說分別所緣等業□所說

事少故合立一□說在最初□意地□此□故別立

一□說在第二□又以五識同依色根□同緣色境□

故合立一□餘依無色所緣不定□故別立一□自

性依緣&C3-4569;細次第□故說先後□又以五識同現

量攝□故合立一□說在最初□餘識不定□或現或

比□或非量攝□故別立一□說在第二□如是二

地□自性依緣□助伴作業□合爲體故□攝一切

法□應知此中□以一切法不離識故□依識起故□

識爲體故□識最勝故□先依八識□建立二地□如

是八識□自性依緣□助伴業等□後當廣說

有尋有伺等三地者□尋謂尋求□同謂伺察□或

思或慧□於境推求□&C3-4569;位名尋□卽此二種□於境

審察□細位名伺□非一刹那二法相應□一類&C3-4569;

細前後異故□今依此二□建立三地有義□此三

就二前後相應建立□謂欲界地□及初靜慮□&C3-4569;

心心所□則後相續□可有尋伺共相應故□名有

尋有伺地□靜慮中間□&C3-4569;心心所□前後相續□定

無有尋□唯可與何共相應故□名無尋唯伺地□

第二靜慮□已上諸地□諸心心所□別後相續□決

定不與尋伺相應□名無尋無伺地□若欲界地□

及初靜慮□靜慮中間□細心心所□不與尋伺共

相應者□及一切色不相應行□諸無爲法不與

尋伺共相應故□亦皆說名無尋無伺地□故後

論言□有尋有伺地□無尋唯伺地□一向是有心

地□無心睡眠□無心悶絶□無想定□無想生□滅

盡定□及無餘依涅槃界□名無心地有義□此三

就二離欲分位建立□謂欲界地及初靜慮□諸

法假者□於尋及伺□□未離欲□名有尋有伺地□

靜慮中間□諸法假者□尋已離欲□伺未離欲□

名無尋唯伺地□第二靜慮□已上諸地□諸法

假者□於尋及伺□□已離欲□名無尋無伺地□

若在下地□□已離欲□亦得說名無尋無伺□

故後論言□此中由離尋伺欲故□說名無尋無

伺地□不由不現行故□所以者何□未離欲界欲

者□由敎導作意差別故□於一時間□亦有無尋

無伺意現行□已離尋伺欲者□亦有尋伺現行□

如出彼定及生彼地□如實義者□此三但就界

地建立□謂欲界地及初靜慮□有漏無漏諸法□

於中尋伺俱可得故□名第一地□靜慮中間有

漏無漏諸法□於中無尋唯有伺故□名第二地□

第二靜慮□已上諸地□有漏無漏諸法□於中尋

伺俱無有故□名第三地□故後論言□此中欲界

及初靜慮□若定若生□名有尋有伺地□靜慮中

間若定若生□名無尋唯伺地□第二靜慮已上□

色界無色界□全名無尋無伺地□無漏有爲初

靜慮定□亦名有尋有伺地□依尋伺處□法緣眞

如爲境□入此定故□不由分別現行故□餘如前

說□若就相應□及就離欲□建立三地□攝法不

盡□亦大雜亂□雖言有尋有伺等地□唯是有心□

此就一門□&C3-4569;辨地相□於此門中□唯說第二靜

慮□已上無尋無伺地中□無想定□無想生滅盡

定□名無心地□餘一切位□名有心地□後有四

門□復異建立□如後當說□雖言此中由離尋伺

欲故□說名無尋無伺地□然唯說彼第二靜慮

已上諸地□必定已離尋伺地欲□不言已離尋

伺欲者□下地諸法□亦得說名無尋無伺□若如

是者□未離下地尋伺欲者□上地諸法□亦應說

名有尋伺等□如是建立□成大雜亂□是故此三□

唯就界地上下建立

所言三摩多地者□謂勝定地□離沈掉等□平

等能引□或引平等□或是平等□所引發故□名等

引地有義□此名唯攝一切有心諸定□皆能平

等引功德故□不通無心□以前頌中言三摩地

俱故□三摩地者□是別境中□心數法故□二無心

定□不能等引諸功德故□非等引地□若爾何故□

等引地說□此等引地□略有四種□謂靜慮□解

脫□等持□等至□言靜慮者□謂四靜慮□言解脫

者□謂八解脫□言等持者□謂空等持□無願等

持□無相等持□言等至者□謂五現見等至□八勝

處等至□十遍處等至□四無色等至□無想等

至□滅盡等至□此無有失□二無心定□是等引

果□故與其名□實非等引有義□此名通有心位□

及無心位□所有定體□若有心定□平等能引諸

功德故□亦引平等根大等故□及離沈掉□戒無

悔等□平等方便□所引發故□名爲等引□若無心

定□雖不能引殊勝功德□而引平等根大等故□

是平等定所引發故□亦名等引□若爾何故□前

頌中言三摩地俱□此無有失□頌中文略且言

彼俱□其實等引非俱□亦是後說等引通無心

故□如實義者□等引地名有通有局□有心無心□

兩位俱攝□故名爲通□後說無想滅盡定□亦是

等引地體故□唯在有漏無漏勝定□非欲界等

一切散心□故名爲局□以後說言唯靜慮等□名

等引地□非於欲界□心一境性□由此等引□無悔

歡喜安樂所引□欲界不爾□准此上界□若在散

心□亦非等引□同欲界故□由此相對□得作四

句□或等持俱□非等引地□謂欲界等□散心位

中□三摩地俱□心心所等□或等引地□非等持

俱□謂定位中□三摩地體□及無想定□滅盡定

位□所有諸法□或等持俱□亦等引地□謂諸靜

慮□及諸無色有心定位□心心所等□除三摩地□

或有俱非□謂除上位所有諸法□又三摩地□

三摩&C3-4533;底□三摩多□名有寬狹□三摩地名目

心數中等持□一法通攝一切□有心位中□心一

境性□通定散位□然諸經論□就勝但說空無願

等□名三摩地□三摩&C3-4533;底□通目一切有心無心□

諸定位中□所有定體□諸經論中□就勝唯說五

現見等相應諸定□名爲等至□等引地名□通目

一切有心無心□定位功德□故此地中□通攝一

切定位功德□由是總故□偏目地名言非三摩

地者□□上易了□無煩廣釋□如是二地□

總攝一切定非定位所有諸法

所言有心無心地者□略就五門□建立差別□一

就地總說門□謂五識身相應地意地□有尋有

伺地□無尋唯伺地□此四一向是有心地□無尋

無伺地中除無想定□幷無想生□及滅盡定□所

餘一向是有心地□若無想定□幷無想生□及滅

盡定□是無心地□於此門中□無心睡眠□無心悶

絶□亦名有心□有七八故□唯無想定等□心不相

應□行與心相違□名無心地□二心亂不亂門□謂

四倒等□所倒亂心□名無心地□失本性故□二心

生不生門□謂若緣具□此心得生□名有心地□若

緣不具□彼心不生□名無心地□於此門中□隨此

心生□名有心地□彼心不生□名無心地□四分位

建立門□謂除六位□名有心地□若無心睡眠位□

無心悶絶位□無想定位□無想生位□滅盡定位□

及無餘依涅槃界位□名無心地□五就眞實義

門□謂唯無餘依涅槃界中□諸心皆滅□名無心

地□餘位由無諸轉識故□假名無心□由第八識

未滅盡故□名有心地□如是二地□諸門差別□進

退不定

聞所成地者□謂從聞所生解文義□慧及慧相

應□心心所等□思所成地者□謂從思所生解法

相□慧及慧相應□心心所等修所成地者□謂從

修所生解理事□慧及慧相應□心心所等聞謂

聽聞□卽是耳根發生耳識□聞言敎故□思謂思

慮□卽是思數發生智慧□思擇法故□修謂修習□

卽是勝定□發生智慧□修對治故□從此三種□發

生三慧及相應法□等名三地體□三慧廣義□如

後分別□如是三地□用三慧品□心心所等□及所

得果□以爲自性□故後論言□修所成地□亦是有

餘無餘依地

聲聞地者□謂佛聖敎□聲爲上首□從師友所□聞

此敎聲□展轉修證□永出世間□小行小果□故名

聲聞□如是聲聞種性□發心修行得果□一切

總說爲聲聞地

獨覺地者□常樂寂靜□不欲雜居□修加行滿□

無師友敎□自然獨悟□永出世間□中行中果□故

名獨覺或觀待緣□而悟聖果□亦名緣覺□如是

獨覺種性□發心修行得果□一切總說爲獨覺

地□菩薩地者□希求大覺□悲愍有情□或求菩

提□志願堅猛□長時修證□永出世間□大行大

果□故名菩薩□如是菩薩種性□發心修行得果□

一切總說爲菩薩地□三乘大義□後當廣辨□有

餘依地者□謂有餘依涅槃地也□依者卽是有

漏所依□略有八種□一施設依□謂五取蘊□由依

此故□施設假者□名種性等□二攝受依□謂七攝

事□卽自父母□妻子□奴婢□作使□□僕□朋友□眷

屬□三住持依□謂四種食□四流轉依□謂四識住

十二緣起五障□依□謂諸天魔□六苦惱依謂

諸欲界□七適悅依□謂諸定樂□八後邊依□謂

阿羅漢□相績諸蘊□今全取一最後邊依□除六

攝事□流轉□障□□取餘一分□又此地中□有四

寂靜□一苦寂靜□謂當來苦□畢竟不□生二惑寂

靜□謂諸煩惱□畢竟不生□三業寂靜□謂不造

惡□修習諸善□四捨寂靜□謂六□住於六根門□

不喜不憂□安住上捨□正念正知□阿羅漢等□

住無學地□具四寂靜□有少餘依□是故說名有

餘依地□此地卽是二乘□無學身中□有漏無漏

諸法□總爲自性如來□雖無眞實身心有漏餘

依□而有變化似有漏依□故就化相□亦得說名

有餘依地□無餘依地者□謂無餘依涅槃地也□

一切有漏餘依皆捨□二乘有爲無漏亦捨□如

來雖有有爲無漏□而無一切有漏餘依故□亦

說名無餘依地□於此地中□唯有淸淨眞如所

顯甚深功德□離諸分別□絶諸戱論□不可說爲

蘊界處等□及人天等□若卽若離□若有若無□所

有名相□皆是假說有義□此地正用究竟擇滅

眞如無爲爲性□兼以如來有爲無漏功德爲

性□如來功德□甚深離相□不可說故□不言亦攝

五識地等□理實亦攝有義□如來有爲功德□有

餘依攝□無爲功德□無餘依攝□故後論言□無餘

依地□五地一分□謂無心地□修所成地□聲聞□

獨覺□及菩薩地

瑜伽師地論釋一卷